राऊत
राउत एक भारतीय अहीर जाती का उप-विभाजन है, जिसका पारंपरिक पेशा पशुपालन है। यादव (अहीर) जाती के लोगों को राऊत, यदु , ठेठवार आदि नामों से भी जाना जाता है । राउत मुख्य रूप से छत्तीसगढ़ राज्य, और पड़ोसी राज्यों महाराष्ट्र, बंगाल और मध्य प्रदेश में पाए जाते हैं। परंपरागत रूप से, वे मुख्य रूप से दुर्ग, रायपुर, बस्तर, नागपुर और भंडारा जिलों में मौजुद थे ।
बाँस गीत
बाँस गीत के गायक मुख्यत: राऊत या अहीर जाति के लोग हैं। छत्तीसगढ़ में राउतों की संख्या बहुत है। राउत जाति को यदूवंशी माना जाता है। अर्थात इनका पूर्वज कृष्ण को माना जाता है। ऐसा लगता है कि गाय को जब जगंलों में ले जाते थे चराने के लिए, उसी वक्त वे बाँस को धीरे धीरे वाद्य के रूप में इस्तमाल करने लगे थे। शुरुआत शायद इस प्रकार हुई थी - गाय घास खाने में मस्त रहती थी और राउत युवक या शायद लड़का बाँस के टुकड़े को उठा कर कोशिश करता कि उसमें से कोई धुन निकले, और फिर अचानक एक दिन वह सृजनशील लड़का बजाने लग गया उस बाँस को बड़ी मस्ती से।